РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

11 Број 06-2/365-12

28. јануар 2013. године

Б е о г р а д

ЗАПИСНИК

12. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ,ТУРИЗАМ И ЕНЕРГЕТИКУ,

ОДРЖАНЕ 28. ДЕЦЕМБРА 2012. ГОДИНЕ

 Седница је почела у 11,30 часова.

 Седницом је председавала Александра Томић, председник Одбора.

 Поред председника, седници су присуствовали чланови Одбора: Зоран Пралица, Драгомир Ј. Карић, Небојша Берић, Петар Шкундрић, Славица Савић и Владимир Илић.

 Седници су присуствовали заменици чланова Одбора: Ирена Вујовић (заменик члана Одбора Драгомира Ј. Карића), Бојана Божанић (заменик члана Одбора Ненада Поповића), Ивана Динић (заменик члана Одбора Ивице Тончева), Милан Лапчевић (заменик члана Одбора Радојка Обарадовића) и Дејан Рајчић (заменик члана Одбора Велимира Станојевића).

 Седници нису присуствовали чланови Одбора: Миодраг Николић, Душан Петровић, Бошко Ристић, Иван Јовановић, Ивица Тончев, Ненад Поповић, Радојко Обрадовић, Кенан Хајдаревић и Велимир Станојевић.

 Седници су, на позив председника, присуствовали Златко Миликић, помоћник у Министарству финансија и привреде, Дејан Трифуновић, помоћник у Министарству енергетике, развоја и заштите животне средине, Мирјана Филиповић, помоћник у Министарству енергетике, развоја и заштите животне средине, Зоран Ибровић, виши саветник у Министарству енергетике, развоја и заштите животне средине, и Бранко Поповић, саветник у Министарству финансија и привреде.

 На предлог председника, Одбор је већином гласова утврдио следећи

Д н е в н и р е д

1. Разматрање Предлога закона о Развојном фонду Аутономне Покрајине Војводине у појединостима, који је поднела Скупштина Аутономне Покрајине Војводине (број 400-4274/12 од 15. децембра 2012. године);

2. Разматрање Предлога закона о изменама и допунама Закона о енергетици у појединостима, који је поднела Влада (број 312-4363/12 од 20. децембра 2012. године);

3. Разно.

 Прва тачка дневног реда - **Разматрање Предлога закона о Развојном фонду Аутономне Покрајине Војводине у појединостима**

Одбор је разматрао Предлог закона о Развојном фонду Аутономне Покрајине Војводине у појединостима и поднео Извештај Народној скупштини.

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о Развојном Фонду Аутономне Покрајине Војводине.

 Одбор је одлучио да предложи Народној скупштини **да прихвати** следеће амандмане:

- на члан 2, који је поднела народни посланик Весна Ковач;

- на члан 3, који је поднела народни посланик Весна Ковач;

- на члан 4, који је поднео народни посланик Момо Чолаковић;

- на члан 7, који је поднела Влада;

- на члан 7, који је поднео народни посланик Жика Гојковић;

- на члан 8, који је поднела Влада;

- на члан 8, који су заједно поднели народни посланици Јелена Травар Миљевић, Ана Новковић, Драгана Ђуковић и Јожеф Шандор;

- на члан 14, који су заједно поднели народни посланици Јелена Травар Миљевић, Ана Новковић, Драгана Ђуковић и Јожеф Шандор;

- на члан 19, који је поднела народни посланик Весна Ковач.

 Одбор је одлучио да предложи Народној скупштини **да одбије** следеће

амандмане:

- на члан 2, који је поднео народни посланик Жика Гојковић;

- на члан 4, који је поднео народни посланик Жика Гојковић;

- на члан 4, који су заједно поднели народни посланици Ружица Игић, Санда Рашковић Ивић, Јован Палалић и Милан Лапчевић;

- на члан 4, који је **са исправком** поднео народни посланик Срђан Шајн;

- на члан 5, који су заједно поднели народни посланици Ружица Игић, Санда Рашковић Ивић и Јован Палалић;

- на члан 5, који су заједно поднели народни посланици Јелена Травар Миљевић, Ана Новковић, Драгана Ђуковић и Јожеф Шандор;

- на члан 5, који је **са исправком** поднео народни посланик Зоран Касаловић;

- на члан 12, који су заједно поднели народни посланици Ружица Игић, Санда Рашковић Ивић и Јован Палалић;

- на члан 13, који су заједно поднели народни посланици Ружица Игић, Санда Рашковић Ивић и Јован Палалић;

- на члан 14, који су заједно поднели народни посланици Ружица Игић, Санда Рашковић Ивић и Јован Палалић;

- на члан 15, који је поднео народни посланик Зоран Касаловић;

- на члан 15, који је поднела народни посланик Весна Ковач;

- на члан 20, који су заједно поднели народни посланици Јелена Травар Миљевић, Ана Новковић, Драгана Ђуковић и Јожеф Шандор.

 У дискусији су учествовали Александра Томић, Милан Лапчевић, Дејан Рајчић, Бојана Божанић, Владимир Илић, Златко Миликић и Бранко Поповић.

 За известиоца Одбора на седници Народне скупштине одређена је Александра Томић, председник Одбора.

 Друга тачка дневног реда - **Разматрање Предлога закона о изменама и допунама Закона о енергетици у појединостима**

Одбор је разматрао Предлог закона о изменама и допунама Закона о енергетици у појединостима и поднео Извештај Народној скупштини.

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о енергетици.

 Одбор је одлучио да предложи Народној скупштини **да прихвати** следеће амандмане:

- на члан 5, који је поднела народни посланик Катарина Ракић;

- на члан 5, који су заједно поднели народни посланици Милица Војић Марковић и Донка Бановић;

- на члан 6, који је поднела Влада;

- на члан 6, који су заједно поднели народни посланици Милица Војић Марковић, Донка Бановић и Милан Лапчевић.

 Одбор је одлучио да предложи Народној скупштини **да одбије** следеће

амандмане:

- на члан 1, који су заједно поднели народни посланици Милица Војић Марковић и Донка Бановић;

- на члан 3, који су заједно поднели народни посланици Милица Војић Марковић и Донка Бановић;

- на члан 5, који су **са исправком** заједно поднели народни посланици Радмила Геров, Јудита Поповић и Кенан Хајдаревић;

- на члан 6, који су у истоветном тексту заједно поднели народни посланици Бојана Божанић и Мирослав Петковић, заједно поднели народни посланици Радмила Геров, Јудита Поповић и Кенан Хајдаревић и поднела народни посланик Олгица Батић;

- на члан 6, који је поднео народни посланик Иван Карић;

- на члан 10, који су заједно поднели народни посланици Радмила Геров, Јудита Поповић и Кенан Хајдаревић;

- на члан 10, који је поднела народни посланик Гордана Чомић;

- на члан 11, који су заједно поднели народни посланици Милица Војић Марковић и Донка Бановић.

 У дискусији су учествовали Бојана Божанић, Петар Шкундрић, Дејан Рајчић, Зоран Пралица, Милан Лапчевић, Дејан Трифуновић, Бранко Поповић и Зоран Ибровић.

 За известиоца Одбора на седници Народне скупштине одређена је Александра Томић, председник Одбора.

 Седница је закључена у 12,00 часова.

 Саставни део овог записника чини обрађени тонски снимак седнице Одбора.

|  |  |
| --- | --- |
|  СЕКРЕТАР Душан Лазић |  ПРЕДСЕДНИК др Александра Томић |